Rikunarita-ORG/Wikinium huggingface dataset:
# Prime Video

| Prime Video |
| --- |
|  |
|  |
| Lansert | 7. september 2006 (2006-09-07) |
| Eid av | Amazon.com |
| Land | Internasjonalt |
| Hovedkvarter | Seattle, USA |
| Nettside |   |

**Prime Video** er et videotorg og videostrømmetjeneste som drives av Amazon.com. Tjenesten tilbyr fjernsynsserier og filmer for leie eller kjøp, og som en del av Amazon Prime-abonnementet kan utvalgte titler sees utelukkende av Prime- eller Prime Video-medlemmer, hvor videomedlemskap tillater visning uten full Prime. I likhet med konkurrentene har Amazon sikret seg en rekke eksklusive innholdsavtaler for å differensiere sine tjenester, inkludert en flerårig lisensavtale med HBO i USA.

Tjenesten ble lansert 7. september 2006 som Amazon Unbox i USA.

## Referanser

## Eksterne lenker

* (mul) Offisielt nettsted

* (ja) Offisielt nettsted

* (en) Amazon Prime Video – kategori av bilder, video eller lyd på Commons

Autoritetsdata
# Madras (delstat)

Kartet viser de gamle delstatene i Sør-India før 1956. Delstaten Madras er markert med mørk gul farge.
**Madras** var en delstat i India fra landet fikk uavhengighet i 1947 til 1969. Byen Madras var hovedstad. Delstaten Madras hadde ved folketellingen i 1951 en befolkning på 57 016 002.

I kolonitiden organiserte britene presidentskapet Madras, som i 1919 ble omgjort til provinsen Madras. Den omfattet store områder i Sør-India, både på øst- og vestkysten. Delstaten ble gradvis mindre som følge av at områder ble avgitt til andre delstater, først i 1953 da telugutalende områder ble til delstaten Andhra, så i 1956 da distriktet Malabar gikk til den nye delstaten Kerala og andre deler ble slått sammen med delstaten Mysore. I 1956 ble også Lakkadivene, Minicoy og Amindivi utskilt til et eget unionsterritorium. Staten var etter dette konsentrert til tamiltalende områder og i 1969 skiftet den navn til Tamil Nadu.

## Referanser
# Kannada cinema

**Kannada cinema** er filmer produserte i den indiske delstaten Karnataka. De fleste av filmene er på språket kannada; noen er på konkani eller på tulu.

Denne del av indisk filmindustri kalles også **Sandalwood** eller **Chandanavara**.

## Referanser
# All India Radio

All India Radios lokaler i Kolkata
**All India Radio** (AIR), siden 1956 offisielt kjent som **Akashvani**, er en statlig indisk radiokringkaster, som er en del av det offentlige kringkastingsselskapet Prasar Bharati. AIR ble etablert i 1936. Selskapets innenriksprogrammer sendes på 24 språk og 146 dialekter, mens utenrikssendingene går på 17 indiske språk og ti internasjonale.

## Referanser

## Eksterne lenker

* (en) Offisielt nettsted

* (en) All India Radio – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# 1945 (film)

| *1945* |
| --- |
| Generell informasjon |
| Genre | Periode |
| Utgivelsesår | 2022 |
| Nasjonalitet | India |
| Varighet | 122 min. |
| Språk | Tamilsk |
| Bak kamera |
| Regi | Sathyasiva  |
| Musikk | Yuvan Shankar Raja  |
| Klipp | Gopi Krishna  |
| Foran kamera |
| Medvirkende | Rana Daggubati, Regina Cassandra, Sathyaraj, Nassar, Saptagiri, Leesha Eclairs, Sampath Ram  |
| Annen informasjon |
| Farve/s.hv | Farger |
|  |
| Premiere(r) | 2022 |
| Eksterne lenker |
| IMDb
 |

1945 er en indisk film fra 2022 regissert av Sathyasiva.

## Handling

I løpet av 1945 hører det britiske politiet som er stasjonert i Burma nyheten om en antatt fly-ulykke hvor Subhas Chandra Bose antagelig skal ha dødd, så britene planlegger å styrte Indian National Army (INA) som ble grunnlagt av Netaji. INA planlegger også å starte et opprør i 1945. Imidlertid oppstår det interne problemer blant INA-medlemmene etter Netajis død, om hvorvidt han angivelig døde eller ikke. Adhi er et aktivt medlem av INA, og mener at Netaji fremdeles lever. I 1942 var Adhi en spirende advokat som hadde kommet til Burma fra India, for å arbeide under Subbayya - en ledende advokat på den tiden. Det avsløres at Adhi også hadde til hensikt å gifte seg med Anandhi, datteren til Subbayya, og de blir forelsket når de møter hverandre. Når Adhi får høre om hvordan indere blir behandlet av britene, velger han å bli medlem av INA.

Inspirert av arbeidet deres slutter han seg til alliansen deres, tar til våpen og dreper en rekke korrupte britiske offiserer. Men Subbayya får vite om dette, og avviser Adhi. Men Adhi og Anandhi elsker imidlertid hverandre fremdeles, og Subbayya aksepterer under tvil bryllupet deres. I mellomtiden oppstår det en protest mellom indere i Burma og britene som er utstasjonert der. Flere mennesker ble myrdet der, inkludert Adhis venn. Dette gjør Adhi rasende, som med hjelp fra INA og myrder den britiske guvernøren i et kupp. Som gjengjeld dreper de britiske soldatene mange INA-medlemmer. Subbayya får imidlertid høre om hva Adhi har vært med på, og flykter raskt sammen med sin kone og datter om bord på et skip. Men Anandhi mener at Adhi burde fortsette oppdraget hans.

## Skuespillere

* Rana Daggubati som Adhi
* Regina Cassandra som Anandhi
* Sathyaraj som Ramalingaiah
* Nassar som Subbayya
* Kaali Venkat / Saptagiri som Krishna
* Rekha Suresh
* Leesha Eclairs som Poorvi

## Referanser

## Eksterne lenker

* (en) *1945* på Internet Movie Database

* (en) *1945* på The Movie Database – film

Autoritetsdata
# Dommer

Oslo byrett under saken mot Agnar Mykle etter med utgivelsen av Mykles roman Sangen om den røde rubin. Fotograf: Bjørn Fjørtoft, Billedbladet NÅ.
 Dommer i en amerikansk rettssal 2006 (i Norge brukes ikke flagg, men vanligvis henger riksvåpenet på veggen bak dommerbordet. Fotograf: Andreas Haldorsen.)
Rettssal i Alta tingrett, fotografert i 2016.
En **dommer**, tidligere **assessor**, er en person som i kraft av å være utnevnt til embetsmann i en domstol, har myndighet til å treffe dømmende avgjørelser.

Siden fast utnevnte dommere i Norge er embetsmenn, har de et særlig vern mot de andre statsmakter ved at de ikke kan avsettes eller avskjediges på annen måte enn ved dom. Dette er et uttrykk for maktfordelingsprinsippet, og bakgrunnen er at dommere skal være uavhengige i sin dømmende virksomhet. Lignende regler for dommeres myndighet finnes i de fleste vestlige rettssystemer. Også meddommere regnes i de fleste sammenhenger som dommere i lovens forstand, men disse er ikke embetsmenn. Meddommere velges av kommunestyrene for fire år av gangen og har ikke krav på gjenvalg. I valgperioden kan de ikke avsettes av kommunestyret selv om de ikke har det stillingsvern embetsdommerne har.

For å bli embetsdommer er det et krav at man har juridisk embetseksamen, og man må videre være «vederheftig», det vil si at man ikke må være insolvent. Det stilles videre krav til rent rulleblad. For visse dommerstillinger er det dessuten ytterligere krav. For å bli ansatt som lagmann eller høyesterettsdommer må man ha fylt 30 år og ha juridisk embetseksamen med «beste karakter», det vil si laud. I Norge utnevnes dommere av Kongen i statsråd etter innstilling fra Justisdepartementet og Innstillingsrådet for dommere.

I Norge har de fleste tingretter én eller flere dommerfullmektiger, som er midlertidig ansatt som dommere.

Den sentrale loven som regulerer dommeres forhold i norsk rett er domstolloven fra 1915.

## Eksterne lenker

* (en) Judges – kategori av bilder, video eller lyd på Commons
* Utdanning.no sin yrkesbeskrivelse av dommer
# Zakir Husain

| Zakir Husain |
| --- |
|  |
| Født | 8. feb. 1897 Hyderabad |
| Død | 3. mai 1969   (72 år) New Delhi |
| Beskjeftigelse | Politiker  |
| Embete | * Indias visepresident (1962–1967)
* Indias president (1967–1969)
* governor of Bihar (1957–1962)
 |
| Utdannet ved | Aligarh muslimske universitet Humboldt-Universität zu Berlin Allahabad-universitetet |
| Barn | Saeeda Khurshid |
| Nasjonalitet | India (1950–) Britisk India (–1947) Unionen India (1947–1950) |
| Gravlagt | India |
| Utmerkelser | Bharat Ratna (1963) Padma Vibhushan in Public Affairs |
|

---

Zakir Husain på Commons |

**Zakir Husain** (født 8. februar 1897 i Hyderabad, død 3. mai 1969 i New Delhi) var Indias tredje president. Han satt i embetet fra 13. mai 1967 til sin død.

Zakir Husain ble født i den sydindiske byen Hyderabad, etter at hans far hadde flyttet fra (nåværende) Uttar Pradesh. Husain utdannet seg ved Mohammadan Anglo-Oriental College (Aligarh Muslim University). I løpet av sin tid ved universitetet deltok Husain i opprettelsen av et universitet for muslimske studenter ved navnet Jamia Millia Islamia. På 1920-tallet studerte han i Tyskland og fikk i Berlin doktorgrad i økonomi.

Etter å ha vært visepresident i fem år ble han valgt til republikkens president.

For tjenestene Husain hadde gjort den indiske staten ble han i 1963 tildelt republikkens høyeste utmerkelse, Bharat Ratna.

## Referanser
# Yoshirō Mori

| Yoshirō Mori森 喜朗 |
| --- |
|  |
| Født | 14. juli 1937 (88 år) Neagari |
| Beskjeftigelse | Politiker, journalist  |
| Utdannet ved | Waseda-universitetet Kanazawa Nisui High School Kanazawa Shiritsu Takaoka Junior High School |
| Ektefelle | Chieko Mori |
| Far | Shigeki Mori |
| Barn | Yūki Mori |
| Parti | Det liberaldemokratiske parti |
| Nasjonalitet | Japan |
| Medlem av | Seiwa Seisaku Kenkyūkai |
| Utmerkelser |
13 oppføringer
Storoffiser av Æreslegionen (2010) Padma Bhushan Grand Cordon of the Order of the Paulownia Flowers (2017) Æresdoktor ved Moskvas statlige institutt for internasjonal politikk Vennskapsordenen Storkors av Den Kongelige Norske Fortjenstorden Paralympic Order Paulowniablomstenes orden Den strålende stjernes orden Den Kongelige Norske Fortjenstorden Vennskapsordenen Ordenen for diplomatisk fortjeneste Medalje til minne om 300-årsjubileet til St. Petersburg

 |
| Nettsted | www.mori-yoshiro.com  |
| Japans statsminister |
| 2000–2001 |
| Forgjenger | Keizo Obuchi |
| Etterfølger | Junichiro Koizumi |
| Signatur |
|  |
|

---

Yoshirō Mori på Commons |

**Yoshirō Mori** (født 1937) er en japansk politiker, som fra 5. april 2000 til 26. april 2001 var landets 85. og 86. statsminister.

Mori ble i 2001 hedret med storkors av Den Kongelige Norske Fortjenstorden.

## Fotnoter

## Referanser

## Eksterne lenker

* (en) Yoshirō Mori – kategori av bilder, video eller lyd på Commons
# Ela Gandhi

| Ela Gandhi |
| --- |
|  |
| Født | 1. juli 1940 (85 år) Durban |
| Beskjeftigelse | Politiker  |
| Embete | * Medlem av Sør-Afrikas nasjonalforsamling
 |
| Utdannet ved | University of Natal |
| Ektefelle | Mewa Ramgobin |
| Far | Manilal Gandhi |
| Søsken | Arun Gandhi |
| Parti | African National Congress |
| Nasjonalitet | Sør-Afrika |
| Utmerkelser | Padma Bhushan Pravasi Bharatiya Samman (2014) |
|

---

Ela Gandhi på Commons |

**Ela Gandhi** (født 1940) er en sørafrikansk politiker som representerer African National Congress (ANC). Hun er av indisk avstamming og er barnebarn av Mahatma Gandhi.

Under apartheid ble Gandhi nektet å drive politisk virksomhet og ble plassert i husarrest i ni år.

Fra 1994 til 2004 satt Gandhi i det sørafrikanske parlamentet.

Hun var gift med ANC-politiker Mewa Ramgobin som døde i 2016. I 2021 ble deres datter Ashish Lata Ramgobin kjent skyldig i grovt bedrageri og dømt til syv års fengsel.

## Referanser

## Eksterne lenker

* (en) Ela Gandhi – kategori av bilder, video eller lyd på Commons
# Shiny Abraham-Wilson

| Shiny Abraham-Wilson |
| --- |
|  |
| Født | 8. mai 1965 (61 år) Thodupuzha (Idukki, Kerala) |
| Beskjeftigelse | Sprinter  |
| Nasjonalitet | India |
| Utmerkelser | Padma Shri in sports (1998) Arjuna-prisen (1984) |
| Sport | Friidrett |
| Aktiv | 1982–1998 |
| Høyde | 167 centimeter |
|

---

Shiny Abraham-Wilson på Commons |

**Shiny Abraham-Wilson** (født 1965) er en indisk tidligere friidrettsutøver som spesialiserte seg i mellomdistanseløp.

Hun representerte landet sitt under Sommer-OL 1984 i Los Angeles, der hun ble utslått i semifinalen på 800 meter.

Hun ble i 1998 hedret med den indiske utmerkelsen Padma Shri for sin sportslige innsats.

## Referanser

## Eksterne lenker

* (en) Shiny Abraham-Wilson – Olympics.com

* (en) Shiny Abraham-Wilson – Olympic.org (arkivert)

* (en) Shiny Abraham-Wilson – Olympedia

* (en) Shiny Abraham-Wilson – InterSportStats.com

* (en) Shiny Abraham-Wilson – World Athletics

Denne artikkelen er en **spire**. Du kan hjelpe Wikipedia ved å utvide den.
Autoritetsdata